Prosper Mérimée

De **Prosper Mérimée**, gebuer den 28. September 1803 zu Paräis, a gestuerwen den 23. September 1870 zu Cannes, war e franséische Schrëftsteller.

Hien huet e puer Theaterstécker an en historesche Roman iwwer d'Baartelméis-Massaker geschriwwen, *1572: Chronique du règne de Charles&nbsp;IX* (1829), gouf awer virun allem bekannt fir seng gutt zwou Dosen Erzielungen: déi vun 1829/30 un erauskoumen. Déi bekanntst sinn: *Mateo Falcone*, *Tamango* (béid 1829), *Le Vase étrusque* (1830), *La Vénus d'Ille* (1837), *Colomba* (1840) a *[[Carmen (Mérimée)|Carmen]]* (1845; 1874 vum Georges Bizet a seng bekannt Oper ëmgeschafft).

Méi spéit a sengem Liewen huet hien d'Wierker vum Puschkin (1856) an Turgenjew (1869) op franséisch iwwersat a se sou a Frankräich bekannt gemaach.

De Mérimée war 25 Joer laang fir de Monumenteschutz zoustänneg, an hat gutt Relatioune mam Napoleon III., wat him ë.&nbsp;a. eng Senateursplaz abruecht huet. 1834 huet de Prosper Mérimée ugefaangen en Inventaire vun de bemierkenswäerten architektonesche Monumenter a Frankräich z'erfaassen an zanter 1978 ass d'Datebank vum « patrimoine architectural remarquable » no him genannt, d'Base Mérimée.

## Wierker (Auswiel)
* *Cromwell* (1822)
* *Le Théâtre de Clara Gazul* (1825)
* *La Guzla* (1827)
* *La Jacquerie* (1828)
* *Chronique du règne de Charles IX* (1829)
* *[[Mateo Falcone]]* (1829)
* *Vision de Charles XI* (1829)
* *[[Tamango (Mérimée)|Tamango]]* (1829)
* *[[Federigo (Mérimée)|Federigo]]* (1829)
* *Le Vase étrusque* (1830)
* *La Partie de trictrac* (1830)
* *Mosaïque* (1833)
* *La Double Méprise* (1833)
* *Les Âmes du purgatoire* (1834)
* *Notes de voyages* (1835–1840)
* *La Vénus d'Ille* (1837)
* *Notes d'un voyage en Corse* (1840)
* *[[Colomba (Mérimée)|Colomba]]* (1840)
* *[[Carmen (Mérimée)|Carmen]]* (1845)
* *Il Viccolo di Madama Lucrezia* (1846)
* *La Chambre bleue* (1866)
* *[[Lokis]]* (1869)
* *Lettres à une inconnue* (1874)

## Literatur
* Claudia Bork: *Femme fatale und Don Juan. Ein Beitrag zur Motivgeschichte der literarischen Verführergestalt.* Hamburg: von Bockel. 1992. ISBN 3-928770-02-0
* Christian Chelebourg: *Prosper Mérimée. Le sang et la chair. Une poétique du sujet.* Paris u.&nbsp;a.: Lettres Modernes Minard. 2003. (= Archives des lettres modernes; 280) ISBN 2-256-90474-1
* Xavier Darcos: *Prosper Mérimée. Biographie.* Paris: Tableronde. 2004. ISBN 2-7103-2666-3
* Pierre H. Dubé: *Bibliographie de la critique sur Prosper Mérimée. 1825-1993.* Genève: Droz. 1997. (= Histoire des idées et critique littéraire; 358) ISBN 2-600-00199-9
* Ernst Falke: *Die romantischen Elemente in Prosper Mérimées Roman und Novellen.* Halle an der Saale: Niemeyer. 1915. (= Romanistische Arbeiten; 6)
* Ulrich Herzog: *Wer ist Carmen?* München: Droemer Knaur. 1987. (= Knaur; 3836; Sachbuch) ISBN 3-426-03836-6
* Ulrich Mölk: *Femme fatale und gelbe Blüte. Über Prosper Mérimées Novelle Carmen.* Göttingen: Vandenhoeck u. Ruprecht. 1998. 
* Erich Reisen: *Rhetorische Tropen in psychoanalytischer Sicht. Stilstudien zur Sprache Prosper Mérimées.* Stuttgart: Steiner. 1994. ISBN 3-515-06519-9
* Otto Theis: *Sprache und Stil Mérimées in seinen Novellen.* Frankfurt am Main: Univ. Diss. 1929.
* Gerd Thieltges: *Bürgerlicher Klassizismus und romantisches Theater. Untersuchungen zu den frühen Dramen Prosper Mérimées (1803-1870).* Genève: Droz. 1975. (= Kölner romanistische Arbeiten; N.&nbsp;F., H. 44)

## Um Spaweck